《秋晚赴井汲水采野蔬供饭》
明代·卢楠

卫霍富华屋，原宪隐蓬蒿。物理各有适，而我甘鸿毛。

霭霭秋欲夕，疏叶鸣林皋。开门忘所事，瓶罂行自挑。

素绠汲深寒，何用扔桔槔。榄衣采藜藿，洒濯西城濠。

岂曰荐玉盘，慰此饥者劳。并日偶复尔，欣会忘纡陶。

归还读我书，杳然青天高。俯察寒螀吟，仰视云雁嗷。

万化纷倚薄，吾生安足骚。如何绮纨子，失路增悲号。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。